# Investicije privatnog sektora

|  |  |
| --- | --- |
| 1. **Korisnici kredita** | Poslovni subjekti privatnog sektora - trgovačka društva, obrtnici, fizičke osobe koje samostalno obavljaju djelatnost, obiteljska poljoprivredna gospodarstva (OPG), zadruge i ustanove.  Za namjenu oporavka od posljedica potresa i poticanja gospodarskog razvitka Sisačko-moslavačke županije – poslovni subjekti privatnog sektora koji posluju ili će poslovati na području Sisačko-moslavačke županije[[1]](#footnote-2). |
| 1. **Namjena kredita** | * ulaganja u osnovna sredstva (materijalnu i nematerijalnu imovinu) s ciljem modernizacije poslovanja, uvođenja novih tehnologija, povećanja kapaciteta, ulaganja u istraživanje i razvoj i uvođenje novih proizvoda ili usluga, poticanja projekata zaštite okoliša, energetske učinkovitosti i obnovljivih izvora energije, turističkih kapaciteta i sadržaja te poticanja novog zapošljavanja; * ulaganja u osnovna sredstva (materijalnu i nematerijalnu imovinu) s ciljem opravka od posljedica potresa i poticanja gospodarskog razvitka Sisačko-moslavačke županije1; * obrtna sredstva najviše do 30% ugovorenog iznosa kredita. |
| 1. **Način kreditiranja** | * kreditiranje u suradnji s poslovnim bankama (putem poslovnih banaka ili po modelu podjele rizika) – korisnik kredita Zahtjev i pripadajuću dokumentaciju podnosi poslovnoj banci; * izravno kreditiranje korisnika kredita (osim OPG-ova koji nisu u sustavu PDV-a i udruga) – korisnik kredita Zahtjev i pripadajuću dokumentaciju podnosi HBOR-u. |
| 1. **Iznos kredita** | * u pravilu se ne odobravaju krediti u iznosu nižem od 200.000,00 kn; * najviši iznos kredita nije ograničen, već ovisi o specifičnostima i kreditnoj sposobnosti korisnika kredita, namjeni i strukturi ulaganja i raspoloživim izvorima financiranja HBOR-a, pri čemu se može kreditirati do 75% predračunske vrijednosti investicije bez PDV-a[[2]](#footnote-3); * za kredite za oporavak od posljedica potresa i gospodarski razvitak Sisačko-moslavačke županije: najviši iznos kredita može iznositi do 100% predračunske vrijednosti investicije, uključujući PDV (osim za kredite uz subvenciju kamate iz sredstava NPOO-a), s time da je financiranje PDV-a za korisnike koji posluju u sustavu PDV-a moguće samo kroz dodjelu potpore male vrijednosti. U tom slučaju se PDV u strukturi ulaganja u okviru zahtjeva za kredit mora izdvojiti u obrtna sredstva. |
| 1. **Valuta kredita** | * kunski kredit uz valutnu klauzulu vezanu za EUR |
| 1. **Kamatna stopa** | * za poslovne subjekte koji ulažu u oporavak od posljedica potresa i gospodarski razvitak Sisačko-moslavačke županije: 1,00% godišnje, fiksna; * za poslovne subjekte koji su tržišno konkurentni[[3]](#footnote-4) i ulažu u djelatnosti od posebnog interesa3 1,50% godišnje, fiksna; * za poslovne subjekte koji ulažu na posebna područja RH3 i tržišno su konkurentni3: 2,00% godišnje, fiksna, * za ostale poslovne subjekte: 3,00% godišnje, fiksna.   U određenim slučajevima kamatna stopa može biti i viša, ovisno o cijeni raspoloživih izvora financiranja i propisima o dodjeli državnih potpora i/ili potpora male vrijednosti. HBOR zadržava pravo utvrđivanja visine kamatne stope drugačije od navedene u ovom programu za svaki pojedinačni kredit u iznosu 50 milijuna kuna i više (odnosno protuvrijednosti u drugoj valuti). |
| 1. **Kamatna stopa za kredite uz subvenciju iz sredstava NPOO-a[[4]](#footnote-5):** | Za korisnike kredita i kredite koji zadovoljavaju uvjete propisane Operativnim programima za provedbu Financijskih instrumenata u okviru NPOO-a:   * ako kredit odobrava poslovna banka, redovnu kamatnu stopu određuje banka u skladu sa svojim internim aktima, a ako kredit odobrava HBOR, redovna kamatna stopa se određuje u skladu s točkom 6. ovog Programa * dio redovne kamatne stope subvencionira HBOR, u svoje ime i za račun RH:   + za ulaganja u zelenu i/ili digitalnu tranziciju: do 75% redovne kamatne stope, a najviše do 3,00 p.b.   + za ulaganja u posebna područja RH i/ili RDI (istraživanja, razvoj i inovacije): do 65% redovne kamatne stope, a najviše do 3,00 p.b.   + za ostala ulaganja u konkurentnost i otpornost: do 50% redovne kamatne stope, a najviše do 3,00 p.b.   Najviši mogući iznos subvencionirane kamate za pojedini kredit iznosi:   * 500.000,00 EUR za mikro, male i srednje poduzetnike * 1.000.000,00 EUR za subjekte srednje tržišne kapitalizacije i velike subjekte,   u kunskoj protuvrijednosti primjenom srednjeg tečaja HNB-a na dan izračuna. |
| 1. **Naknade** | * promjenjive, u skladu s Pravilnikom o naknadama za usluge koje obavlja HBOR važećim na dan obračuna:   + za obradu kreditnog zahtjeva: 0,50% od ugovorenog iznosa kredita,   + za rezervaciju sredstava: 0,25% od ugovorenog, a neiskorištenog iznosa kredita,   te ostale naknade u skladu s Pravilnikom o naknadama za usluge koje obavlja HBOR važećim na dan obračuna.   * za kredite s ciljem oporavka od posljedica potresa i gospodarskog razvitka Sisačko-moslavačke županije:   + bez naknade za obradu kreditnog zahtjeva,   + bez naknade za rezervaciju sredstava,   + bez naknade za izmjenu uvjeta kredita,   te ostale naknade u skladu s Pravilnikom o naknadama za usluge koje obavlja HBOR važećim na dan obračuna. |
| 1. **Rok i način korištenja kredita** | * Rok korištenja je u pravilu do 12 mjeseci. Ovisno o namjeni i dinamici ulaganja, moguće je odobriti i dulji rok korištenja kredita; * dio kredita namijenjen za financiranje osnovnih sredstava koristi se isplatom na račun prodavatelja/dobavljača/izvođača radova, na temelju dokumentacije kojom se dokazuje namjensko korištenje kredita; * dio kredita namijenjen za financiranje obrtnih sredstava može se isplatiti na račun korisnika kredita, uz obavezno pravdanje dokumentacijom za namjensko korištenje kredita; * za kredite s ciljem oporavka od posljedica potresa i gospodarski razvitak Sisačko-moslavačke županije dozvoljena je refundacija ulaganja korisnika kredita provedenih nakon potresa, a do podnošenja zahtjeva za kredit (za takvu refundaciju poslovne banke nisu dužne prethodno obavještavati HBOR). |
| 1. **Rok otplate** | * ovisno o namjeni i strukturi ulaganja, do 14 godina, uključujući poček do 3 godine   Iznimno od navedenog, ovisno o namjeni i strukturi ulaganja, moguće je odobriti rokove otplate i počeka:   * za podizanje i/ili obnavljanje dugogodišnjih nasada u poljoprivredi: do 15 godina, uključujući poček do 5 godina, * za ulaganja u turizam ili ako investicijska studija ukazuje na potrebu za duljom ročnosti i/ili počekom: do 17 godina, uključujući poček do 4 godine. |
| 1. **Način otplate** | * u pravilu u jednakim mjesečnim, tromjesečnim ili polugodišnjim ratama |
| 1. **Instrumenti osiguranja** | * kod kreditiranja u suradnji s poslovnim bankama instrumente osiguranja utvrđuje poslovna banka, * kod kreditiranja po modelu podjele rizika instrumente osiguranja određuju poslovna banka i HBOR, * kod izravnog kreditiranja HBOR s korisnikom kredita ugovara instrumente osiguranja sukladno internim aktima HBOR-a (npr. mjenice, zadužnice, zalog na imovini uz policu osiguranja imovine vinkulirane u korist HBOR-a, zalog na poslovnim udjelima, bankarske garancije, jamstva HAMAG-BICRO-a i ostale instrumente osiguranja uobičajene u bankarskom poslovanju) te procjeni rizika ulaganja i korisnika kredita. |
| 1. **Povezani dokumenti / Privici** | * Opći kriteriji prihvatljivosti * Popis dokumentacije i poslovnih banaka * Odluka o općim uvjetima kreditnog poslovanja HBOR-a * Subvencija kamata po kreditima za MSP-ove - Operativni program za provedbu Financijskog instrumenta Fond subvencija kamata po kreditima za mikro, male i srednje poslovne subjekte u okviru NPOO-a * Subvencija kamata po kreditima subjektima srednje tržišne kapitalizacije i velikim poslovnim subjektima - Operativni program za provedbu Financijskog instrumenta subvencija kamata po kreditima subjektima srednje tržišne kapitalizacije i velikim subjektima u okviru NPOO-a |

**Kreditni program primjenjuje se na zahtjeve zaprimljene u HBOR-u od 20.5.2022. godine.**

**Subvencija kamate iz NPOO-a može se odobravati do iskorištenja raspoloživih sredstava, a najkasnije do 30.6.2026. godine.**

1. HBOR može razmotriti i zahtjeve za kredite za oporavak od posljedica potresa poslovnih subjekata privatnog sektora koji posluju na području Zagrebačke i Karlovačke županije. [↑](#footnote-ref-2)
2. HBOR može razmotriti kreditiranje predračunske vrijednosti s PDV-om ako korisnik kredita isporučuje dobra ili obavlja usluge koje su izuzete od obračunavanja PDV-a ili za korisnike kredita koji ne posluju u sustavu PDV-a, osim za kredite uz subvenciju iz sredstava NPOO-a. [↑](#footnote-ref-3)
3. Kriteriji za definiranje tržišno konkurentnih subjekata, Djelatnosti od posebnog interesa i Posebna područja RH nalaze se u Općim kriterijima prihvatljivosti, koji čine sastavni dio ovog programa. [↑](#footnote-ref-4)
4. NPOO – Nacionalni plan oporavka i otpornosti [↑](#footnote-ref-5)